nvidia/miracl-vision huggingface dataset:
संचालक

किसी मशीन का जो भाग गति कराने, या ऊर्जा प्रवाहित करने का काम करता है, उसे संचालक या प्रवर्तक (actuator) कहते हैं। संचालक में नियन्त्रण संकेत और ऊर्जा का स्रोत दोनों ही जुड़े होते हैं। संचालक, नियन्त्रण संकेत के अनुसार ऊर्जा को कम या अधिक करने का काम करता है। उदाहरण के लिये मोटर एक संचालक है।
श्वासावरोध

श्वासावरोध अथवा दम घुटना(अंग्रेज़ी: Asphyxia) शरीर में ऑक्सीजन की आपूर्ति की कमी है, जो कि असामान्य तरीके से सांस लेने के कारण होता है। श्वासावरोध सामान्यीकृत हाइपोक्सिया (generalised hypoxia), का कारण बनता है, जो मुख्य रूप से ऊतकों और अंगों को प्रभावित करता है। कई परिस्थितियाँ श्वासावरोध पैदा कर सकती हैं, जो कि एक व्यक्ति की समय की एक विस्तारित अवधि के लिए साँस लेने के माध्यम से पर्याप्त ऑक्सीजन प्राप्त करने के लिए अक्षमता की विशेषता दर्शाती हैं। श्वासावरोध कोमा या मौत का कारण बन सकता है। कसना या एयरवेज(airways) की बाधा, जैसे कि अस्थमा(asthma), लेरीन्जोस्पाज्म(laryngospasm), या विदेशी सामग्री की उपस्थिति से रुकावट; ऐसे वातावरण में होना जहां से ऑक्सीजन आसानी से सुलभ नहीं है: जैसे कि पानी के नीचे, एक कम ऑक्सीजन वातावरण में, या एक निर्वात में; वातावरण में जहां पर्याप्त ऑक्सीजन युक्त हवा मौजूद है, परन्तु अत्यधिक धुएं के रूप में वायु प्रदूषण के कारण पर्याप्त रूप से सांस नहीं लिया जा सकता इत्यादि, श्वासावरोध पैदा कर सकते हैं। ऑक्सीजन की कमी के अन्य कारण: समान्य शब्दों में स्मूथरिंग कों गला दबाना कहा जाता है। जब किसी व्यक्ति कों सांस लेने से रोकने के लिए किसी यांत्रिक बाधा का उपयोग किया जाए तो उसे स्मूथरिंग कहते हैं। जैसे कि किसी तकिये, हाथ या प्लास्टिक बैग कि सहायता से मुंह या नाक को कवर कर लेना। स्मूथरिंग आंशिक और पूर्ण रूप दोनों तरह से हो सकती है। आंशिक स्मूथरिंग इंगित करता है कि व्यक्ति कुछ हद्द तक सांस लेने में सक्षम है। हाथों और छाती से स्मूथरिंग मुकाबले के खेलों में प्रतिद्वंद्वी कों विचलित करने के लिए इस्तेमाल की जाती है, और प्रतिद्वंद्वी को स्मूथरिंग पर प्रतिक्रिया करने के लिए मजबूर किया जाता है। जब किसी व्यक्ति का सीना या पेट पीछे की तरफ दबाया जाता है तो इस तरीके कि श्वासावरोध होती है। कुछ मुकाबले के खेलों में कोम्प्रेस्सिवे श्वासावरोध को मरोड़ना भी कहा गया है। इस तरीके की तकनीक प्रतिद्वंद्वी कि थकाने के लिए इस्तेमाल की जाती हैं। पाईथोन और एनाकोंडा(Pythons, anacondas) जैसे सांप कोम्प्रेस्सिव श्वासावरोध से ही व्यक्ति की जान लेते हैं। प्रसवकालीन श्वासावरोध एक चिक्तसित हालात है, जो कि एक नवजात शिशु को ऑक्सीजन के अभाव के कारण होता है। मुख्य रूप से जब प्रसव के दौरान माता का ब्लडप्रेशर(blood pressure) कम होने के कारण होती है, जब शिशु के मस्तिष्क में रक्त का प्रवाह होने लगता है, यह अपर्याप्त वेंटिलेशन के कारण हो सकता है। Mathiharan, K. and Patnik, A.K., Modi’s medical jurisprudence and toxicology, 23rd edition (2006), Lexis Nexis, New Delhi
ऍक्ट ऑफ़ सेटलमेंट, १७०१

ऍक्ट ऑफ़ सेटलमेंट(अंग्रेज़ी: Act of Settlement) अर्थात् समाधान का अधिनियम, इंग्लैंड की संसद द्वारा सन् १७०१ में पारित एक अधिनियम था, जिसे अंग्रेजी और आयरिश राजमुकुटों पर उत्तराधिकार की समस्या का समाधान करने हेतु पारित किया गया था। इस अधिनियम को ब्रिटिश राजतंत्र के इतिहास के सबसे महत्वपूर्ण विधानों में से एक माना जाता है। इस अधिनियम द्वारा, उत्तराधिकार के समाधान के रूप में, अंग्रेजी राजसत्ता के वारिस होने के हक़ को, हनोवर की निर्वाचिता, सोफ़िया(स्कॉटलैंड के जेम्स सष्टम की पौत्री) और उनके वंश की पुरुष-रेखा के जायज़, ग़ैर-रोमन कैथोलिक वंशजों को सौंप दिया था। इस अधिनियम के मौलिक दस्तावेज़ हनोवर के लोअर सैक्सन स्टेट पुरालेखागार में संरक्षित हैं। इस अधिनियम ने स्काटलैंड और इंग्लैंड के विलय कर यय ग्रेट ब्रिटेन की स्थापना करने में अहम भूमिका निभाई थी। सन 1603 से ही दोनों देशों ने एक ही शासक को साझा किया था, परंतु दो भिन्न सारकारें थीं और ये दो वभक्त रूप से शासित देश थे। अंग्रेज़ी संसद के मुकाबले, स्काॅटियाई संसद, स्टुअर्ट घराने को, जरने स्काॅटलैंड पर इंग्लैण्ड पर हुकूमत करने से कहीं पहले से स्काॅटलैंड पर शासन करते आ रही थी, का त्याग करने का अधिक पक्ष में नहीं थी। एॅक्ट ऑफ़ सेटलमेंट को मंजूरी देने हेतु अंग्रेजी संसद का स्काॅटियाई संसद पर दबाव, इन दोनों देशों के संसदीय विलय का एक अतिमहत्वपूर्ण कारणों में से एक था। इस एॅक्ट के अंतर्गत, हर वो व्यक्ति, जो कि कैथलिक था, या किसी कैथोलिक व्यक्ति के संग विवाहित था, सिंहासन पर अधिकार से आजीवन वंजित होता है। साथ ही यह अधिनियम, विदेशियों का ब्रिटिश सर्कार में हस्तक्षेप तथा शासक का संसदीय कार्यों में हस्तक्षेप पर काफी रोक व सीमाएँ लगता है। हालांकि, इन विधानों में, बाद में, आवश्यक संशोधन भी लाए गए हैं। इस अधिनियम को विलियम तृतीय और रानी मैरी द्वितीय, और मैरी की बहन रानी ऐनी के कोई जीवित संतान उत्पन्न नहीं कर पाने, तथा स्टुअर्ट घराने के सभी सदस्यों के कैथोलिक धर्म होने के कारण किया गया था। सोफ़िया की वंशरेखा, स्टुअर्ट घराने की अवर्तम् रेखा थी, परंतु उसके सरे सदस्य वश्वास्पात्र प्रोटेस्टेंट थे। सोफ़िय का निधन, 8 जून 1714 को, 1 अगस्त 1714 को रानी ऐनी के देहांत से पहले ही होगई, जिसके पश्चात्, ज्याॅर्ज प्रथम ने सिंहासन पर विराज कर हनोवर वंश की शुरुआत की। इस अदिनियं के अंतर्गत, हर वो व्यक्ति, जो कि कैथलिक था, या किसी कैथोलिक व्यक्ति के संग विवाहित था, ब्रिटिश सिंहासन पर अधिकार से आजीवन वंजित होता है। साथ ही यह अधिनियम, विदेशियों का ब्रिटिश सर्कार में हस्तक्षेप तथा शासक का संसदीय कार्यों में हस्तक्षेप पर काफी रोक व सीमाएँ लगता है। हालांकि, इन विधानों में, बाद में, आवश्यक संशोधन भी लाए गए हैं। बिल ऑफ़ राइट्स, 1689 समेत, एॅक्ट ऑफ सेटलमेंट, ब्रिटेन और अन्य राष्ट्रमंडल प्रदेशों के साझा सिंहासन पर उत्तराधिकार के क्रम को अनुशासित करनेवाले मुख्यतम् विधानों में से एक है। इसे साँझा सिंहासन रखनेवाले देश की संसद द्वारा किसी अन्य संसद द्वारा पलटा नहीं जा सकता है, और रीतिनुसार, साआरे राष्ट्रमंडल प्रदेशों की स्वीकृति से ही इसे पलटा जा सकता है। पर्थ समझौते के पश्चात्‌, इसे संशोधित करने के विधानों को साथे प्रदेशों में 26 मार्च 2015 को पारित किया गया, जिसके बाद, कैथोलिक व्यक्ति के संग विवाहित व्यक्ति, उत्तराधिकार के लिए सक्षम हैं।
उत्कृष्‍ट धातु

रसायन विज्ञान में उत्कृष्ट धातुएँ या राज धातुएँ (noble metals) वे धातुएँ हैं जिनका आर्द्र वायु के सम्पर्क में रहने के बावजूद क्षरण और ऑक्सीकरण बहुत कम होता है। रजत, स्वर्ण, प्लैटिनम, रोडियम, पैलेडियम आदि प्रमुख उत्कृष्ट धातुएँ हैं। नीचे की सारणी में कुछ धातुओं के विद्युतरासायनिक गुण दिये हुए हैं। इसमें उत्कृष्ट धातुओं के नाम मोटे अक्षरों में लिखे हुए हैं।
हीन धातु

सर्वसुलभ एवं सस्ती धातुओं को हीन धातु या अपधातु (बेस मेटल) कहते हैं। उदाहरण : लोहा, अलमुनियम, जस्ता, ताँबा आदि। इनके विपरीत स्वर्ण और रजत आदि बहुमूल्य धातुएँ हैं।
नरसिंह पंचम यादव

नरसिंह यादव (जन्म : 6 अगस्त 1989) एक भारतीय पहलवान हैं। इन्होंने 2010 कॉमनवेल्थ गेम्स में पुरुषों के 74 किलोग्राम भारवर्ग में फ्रीस्टाइल कुश्ती में स्वर्ण पदक जीता था। नरसिंह यादव पूर्वी उत्तर प्रदेश के पंचम यादव और भुलना देवी के बेटे हैं। नरसिंह और उनके भाई विनोद दोनों अपने पिता पंचम, मुंबई में एक दूध वितरक, के साथ रहते थे जबकि उनकी मां वाराणसी जिले के नीमा गांव में रहकर अपने 2 बीघा जमीन पर खेती की देख भाल करती थीं। दोनों भाई पहलवान बने। यादव 13 वर्ष की उम्र से ही प्रशिक्षण ले रहे हैं और वर्तमान में मुंबई में उपनगरीय इलाके जोगेश्वरी में रहते हैं। नरसिंह महाराष्ट्र सरकार में डीएसपी भी हैं।
2016 ग्रीष्मकालीन ओलम्पिक पदक तालिका

2016 ग्रीष्मकालीन ओलम्पिक पदक तालिका 2016 ग्रीष्मकालीन ओलम्पिक खेलों में पदक जीतने वाले देशों की सूची है। इस सूची में वह सभी देश हैं जिन्होंने इस ओलम्पिक में कम से कम एक पदक अवश्य जीता है। कृपया ध्यान दें कि इस सूची में देशों को स्वर्ण पदक जीतने पर उच्च स्थान दिया गया है उसके बाद रजत पदक और फिर कांस्य पदक जीतने को स्थान दिया गया है। उदाहरण के लिए यदि किसी देश ने केवल एक स्वर्ण पदक जीता है तो इस देश को उस देश से ऊपर स्थान मिलेगा जिसने अन्य पदक अधिक संख्या में जीते हैं लेकिन एक भी स्वर्ण पदक नहीं जीता है। इस तालिका में देश/राओस और कोष्टक में उस देश/राओस का आईओसी कोड दिया गया है। कृपया ध्यान दें कि क्रमांक और स्थान में अन्तर है। क्रमांक केवल एक संख्या है जो क्रमिक रूप से आरम्भ होकर अन्त तक एक-एक कर बढ़ रही है जबकि स्थान इस तालिका में विभिन्न देशों को पदक संख्या के आधार पर दिया गया है। एक से अधिक देश तीनों प्रकार के पदकों का एक सा मेलजोल प्राप्त कर सकते हैं इसलिए ऐसे देशों को एक ही स्थान दिया जाएगा और यह आईओसी कोड के अनुसार क्रमित किए गए हैं। वियतनाम, कोसोवो, फ़िजी और सिंगापुर ने ओलम्पिक खेलों में पहली बार स्वर्ण पदक जीते। कोसोवो और फ़िजी के यह किसी भी प्रकार के प्रथम पदक भी हैं। निशानेबाज़ फ़ेहइद अल-दीहानी स्वर्ण पदक जीतने वाले पहले स्वतन्त्र खिलाड़ी बने, यद्यपि इससे पूर्व ओलम्पिक ध्वज तले भी अन्यों द्वारा स्वर्ण पदक जीते गए हैं। इस तालिका में रैंकिंग अन्तर्राष्ट्रीय ओलम्पिक समिति द्वारा प्रकाशित पदक तालिकाओं की परम्परा के साथ संगत है। प्राथमिक रूप से तालिका किसी राष्ट्र के एथलीटों द्वारा जीते गए स्वर्ण पदकों की संख्या के अनुसार क्रमित है (इस सन्दर्भ में "राष्ट्र" वो है जिसका प्रतिनिधित्व किसी राष्ट्रीय ओलम्पिक समिति द्वारा किया गया है)। इसके पश्चात जीते गए रजत पदकों को तथा फिर कांस्य पदकों की संख्या को महत्त्व दिया गया है। यदि फ़िर भी राष्ट्रों ने एक ही स्थान अर्जित किया है, तो उन्हें एक ही रैंकिंग दी गई है और उन्हें उनके आई॰ओ॰सी॰ कोड के वर्णानुक्रम अनुसार सूचीबद्ध किया गया है। * मेज़बान देश (ब्राज़ील)
२०१६ ग्रीष्मकालीन ओलम्पिक में भारत

2016 ओलम्पिक में भारत ने अब तक का सबसे बड़ा दल भेजा। भारतीय दल की विशेषतायें संक्षेप में इस प्रकार हैं :  भारत को इन खेलों में कुल दो पदक मिले। साक्षी मलिक ने महिलाओं की 58 किलोग्राम फ्रीस्टाईल कुश्ती में कांस्य पदक जीता और पी॰वी॰ सिंधु ने बैडमिंटन की महिला एकल स्पर्धा में रजत पदक हासिल किया। ओलंपिक में स्वर्ण जीत चुके अभिनव बिंद्रा भारतीय दल के ध्वजवाहक बने।
लोकार्ड का विनिमय सिद्धांत

लोकार्ड एक्सचेंज प्रिन्सिपल की संकल्पना डॉ एड्मोंद लोकार्ड(१८७७-19६६) ने की थी। लोकार्ड का अनुमान था की हर बार जब आप किस अन्य व्यक्ति, स्थान, या किसी भी अन्य चीज़ के संपर्क में आते हैं, परिणाम स्वरुप आप छोटे छोटे सबूतों का आदान प्रदान करते हैं। डॉ एड्मोंद यह मानते थे की, एक अपराधी जहाँ भी कदम रखे, वह जो कुछ भी छूता है, इस प्रक्रिया में वह बहुत कुछ छोड़ देता है, चाहे अनजाने में ही। यह सबूत उनके खिलाफ एक मूक गवाह के रूप में काम करता है। इतना ही नहीं उसकी उंगलियों के निशान या उसके पैरों के निशान के साथ साथ उनके बाल, उसके कपड़े से फाइबर, टुटा हुआ गिलास का टुकड़ा, उपकरण मार्क वह छोड़ देता है , रंग वह खरोंच , खून या वीर्य वह जमा या एकत्र करता है। इन सभी से अधिक का, उसके खिलाफ मूक गवाह हैं। मनुष्य तो गवाह के तौर पे गलतियाँ क्र भी सकते हैं, परन्तु ये मूक गवाह कभी गलत अंदेशा नहीं दे सकता क्यूंकि यह क्षण के उत्साह से भ्रमित नहीं होता। भौतिक साक्ष्य गलत नहीं हो सकता , यह अपने आप झूठ बोला नहीं करते हैं , यह पूरी तरह से अनुपस्थित नहीं हो सकता है। केवल मानव विफलता इसे खोजने के लिए , अध्ययन और यह समझते हैं, अपने मूल्य कम कर सकते हैं।
विक्रमशिला का इतिहास

विक्रमशिला का इतिहासलेखक परशुराम ठाकुर ब्रह्मवादी द्वारा शोधित एवं लिखित ऐतिहासिक ग्रंथ है। यह ग्रंथ प्रभात प्रकाशन, नई दिल्ली से प्रकाशित है। इस ग्रंथ में विक्रमशिला विश्वविद्यालय सहित प्राचीन सभ्यता और संस्कृति का प्रमाणिक वर्णन देखने को मिलता है। ग्रंथ के मुख्य पृष्ठ पर यह कहा गया है कि " पुरातत्व की खोज और पहचान विश्व इतिहास को आश्चर्यचकित कर सकते है। विक्रमशिला के पुरावशेषों का ऐतिहासिक, भौगोलिक, भूगर्भिक एवं सांस्कृतिक अध्ययन करने से अरबों वर्षों का इतिहास सामने आया है जो हड़प्पा , सिंधु ,सुमेरु, सुर ,असुर , देव, गंधर्व, नाग, कोलविंध्वंशी , शिव, इंद्र , राम, कृष्ण, आर्या देवी सभ्यताओं एवं संस्कृति के साथ साथ विश्व विकास के मूल इतिहास का प्रमाणिक साक्ष्य प्रस्तुत करते हैं। विक्रमशिला खुदाई स्थल से प्राप्त पुरातात्विक सामाग्रियों में कांस्य मूर्तियां, मृदभांड,स्तंभ, मुहरें, मृण मूर्तियां, आदि के अतिरिक्त हजारों किस्म की प्रस्तर कला भवन निर्माण कला,लोहा, तांबा, सोना, चांदी, विभिन्न पशुओं की अस्थियां , नवरत्न की माला, मातृदेवी, शिवयोगी के विभिन्न रुप, विष्णु, वरुण, ब्रह्मा, कृष्ण, राम, संदीपनी मुनि, आदि बुद्ध, तारा, वृहस्पति, पुरुरवा, उर्वशी आदि की प्रतिमाएं मिली हैं जो हिमयुग की सभ्यता संस्कृति से लेकर वैदिक युग , रामायण युग ,महाभारत युग, सिद्धार्थ बुद्ध तक के साक्ष्य प्रस्तुत करती है। विक्रमादित्य की राजधानी का ऐतिहासिक दस्तावेज "बत्तीसी आसन" अभी भी यहां अवशेष के रूप में मौजूद है। ग्रंथ विक्रमशिला का इतिहास प्राचीन बिहार की सभ्यता संस्कृति का इतिहास ही नहीं है, बल्कि विश्व इतिहास को भी एक नई दृष्टि देने में समर्थ है।
दीपा कर्मकार

दीपा कर्मकार (बंगाली: দিপা কর্মকার , अंग्रेजी: Dipa Karmakar) (जन्म: 9 अगस्त 1993) एक कलात्मक जिम्नास्ट हैं जो 2016 ग्रीष्मकालीन ओलम्पिक में भारत का प्रतिनिधित्व कर रही हैं। ओलंपिक में प्रतिभाग करने वाली वे पहली भारतीय महिला जिम्नास्ट हैं, और पिछले 52 वर्षों में ऐसा करने वाली वे प्रथम भारतीय, पुरुष अथवा महिला, जिम्नास्ट हैं। कर्मकार पूर्वोत्तर भारत के त्रिपुरा राज्य के अगरतला से आती हैं। उन्होंने 6 वर्ष की उम्र से ही जिम्नास्टिक्स आरंभ कर दिया था और उसी समय से अपनी कोच विश्वेश्वर नंदी के निर्देशन में अभ्यास कर रही हैं। जिम्नास्टिक्स की कक्षा में पंजीकरण के समय दीपा फ्लैट फीट (Flat feet) की समस्या से ग्रस्त थीं। कोच नंदी के अनुसार फ्लैट फीट के कारण दीपा की उछाल में समस्या आ रही थी। इसको ठीक करना दीपा और उनकी कोच के लिए एक चुनौतीपूर्ण कार्य रहा। 2007 में जलपाईगुड़ी में उन्होंने जूनियर नेशनल्स जीता। 2007 से दीपा ने राज्य, राष्ट्रीय और अंतरराष्ट्रीय प्रतियोगिताओं में कुल 77 पदक जीते हैं जिनमें से 67 स्वर्ण पदक हैं। दीपा ने 2016 ग्रीष्मकालीन ओलम्पिक में भारत का प्रतिनिधित्व किया। किसी भी ओलंपिक में प्रतिभाग करने वाली वे पहली भारतीय महिला जिम्नास्ट हैं, और पिछले 52 वर्षों में ऐसा करने वाली वे प्रथम भारतीय, पुरुष अथवा महिला, जिम्नास्ट हैं। इस ओलम्पिक में उन्होंने फाइनल में अपनी जगह बनाई और फाइनल में भी वह मामूली से अंतर (0.150) से कांस्य पदक पाने से चूक गईं और चौथे स्थान पर रहीं। उन्होंने अति कठिन माने जाने वाले प्रोदुनोवा वॉल्ट का सफल प्रदर्शन किया जिसे आज तक विश्व में गिनती की ५ जिम्नास्ट ही सफलतापूर्वक पूरा कर सकी हैं। भले ही वह कोई पदक नहीं जीत पाई लेकिन इस उपलब्धि नें उन्हें भारतभर में प्रसिद्ध कर दिया। भारत के महानतम क्रिकेट खिलाड़ियों में से एक सचिन तेंदुलकर ने कहा - जीतना और हारना खेल का हिस्सा है। आपने लाखों लोगों के दिल जीते और पूरे देश को आपकी उपलब्धि पर गर्व है। बीजिंग ओलम्पिक में स्वर्ण पदक जीत चुके भआरतीय निशानेबाज़ अभिनव बिंद्रा ने कहा - दीपा कर्मकार आप मेरी हीरो हैं।
संदीप तोमर

संदीप तोमर (जन्म: 1992) एक भारतीय पुरुष पहलवान हैं, जो पुरुषों की 55 किग्रा वर्ग प्रतिस्पर्धा में भाग लेते हैं। इन्होंने 24 अप्रैल 2016 को पुरुषों के 57 किलोग्राम वजन के साथ ओलंपिक टूर्नामेंट में जाने हेतु अपना स्थान सुरक्षित कर लिया। इन्होंने मंगोलिया में टूर्नामेंट के अंतिम दिन एक कांस्य पदक जीत कर यह स्थान प्राप्त किया। इस पदक को प्राप्त करने के लिए इन्होंने यूक्रेनी पहलवान एंड्री यातसेंको को 11-0 से हराया था। इसी के साथ यह चौथे पहलवान बन गए जो ओलंपिक में भाग ले रहा है।
मनप्रीत कौर

मनप्रीत कौर (अंग्रेजी :Manpreet Kaur) एक भारतीय व्यक्तिगत ओलम्पिक की भारोत्तोलन खिलाड़ी है। १० जनवरी २०१३को इन्होंने राष्ट्रीय भारोत्तोलन चैम्पियनशिप में ७५ किलोग्राम में स्वर्ण पदक जीता था।
बोम्बायला देवी

बोम्बायला देवी लैशराम (अंग्रेजी :Bombayla Devi Laishram) (जन्म ११ फरवरी १९८५ ,इम्फाल ) एक भारतीय तीरंदाज महिला खिलाड़ी है ये २००७ में भारत में अंतर्राष्ट्रीय इवेंट में खेली है। 2016 ग्रीष्मकालीन ओलम्पिक में इन्होंने भारत का प्रतिनिधित्व किया। बोम्बायला देवी का जन्म इम्फाल , मणिपुर ,भारत में हुआ था। इन्होंने अपने अंतर्राष्ट्रीय कैरियर की शुरुआत १९९७ में की थी।
थोनाकल गोपी

थोनाकल गोपी (अंग्रेज़ी: Thonakal Gopi) एक भारतीय एथिलेटिक्स है जिन्होंने 2016 ग्रीष्मकालीन ओलम्पिक में खेता राम के साथ हिस्सा लिया है।
खेता राम

खेता राम (अंग्रेजी :Kheta Ram) (जन्म २० सितम्बर १९८६) एक भारतीय मेराथन एथलीट है जिनका जन्म भारतीय राज्य राजस्थान में हुआ था। इन्होंने रियो डि जेनेरियो आयोजित 2016 ग्रीष्मकालीन ओलम्पिक खेलों में हिस्सा लिया तथा क़्वालीफाई किया। साथ खेता राम भारतीय सैनिक भी है।
खासी पर्वतमाला

खासी पर्वतमाला, भारत के राज्य मेघालय में स्थित गारो-खासी पर्वत शृंखला का एक भाग है, साथ ही यह पटकाई पर्वतशृंखला और मेघालय के उपोष्णकटिबंधीय वन पारिस्थिकी क्षेत्र का भी अंग है। पुराने स्रोतों में अकसर इसे खासिया पर्वतमाला लिखा गया है। मुख्य रूप से यह क्षेत्र खासी जनजाति के लोगों का निवास स्थान है, जो पारंपरिक रूप से छोटे-छोटे कबीलों में रहते है जिन्हें खासी पहाड़ी राज्यों के नाम से जाना जाता है। इस राज्यों में से एक की राजधानी चेरापूंजी, को दुनिया में सबसे अधिक वर्षा वाले स्थानों में से एक माना जाता है। 28 अक्तूबर 1976 को इस क्षेत्र को पश्चिम खासी हिल्स जिला और पूर्वी खासी हिल्स जिला में विभाजित किया गया और संपूर्ण क्षेत्र खासी हिल्स जिला के तहत आ गया। खासी पर्वतमाला की सबसे ऊंची चोटी लुम शिलांग है जो 1968 मीटर ऊंची है। यह शिलांग शहर के दक्षिण में कुछ किलोमीटर की दूरी पर स्थित है। प्रशासकनिक रूप से खासी पर्वतमाला खासी हिल्स जिले का एक हिस्सा हुआ करती थी। 28 अक्टूबर 1976 को इस जिले का विभाजन पूर्वी खासी हिल्स जिला और पश्चिमी खासी हिल्स जिले के रूप में कर दिया गया। 4 जून 1992 को पूर्व खासी हिल्स जिले का पुन: विभाजन कर री-भोई जिले का निर्माण किया गया।
विजयनगर तिरुमलम्बा

तिरुमलम्बा विजयनगर की एक सप्रसिध्द कवियित्री कविराज अच्युतराया की शादी के बारे में "वरादम्बिका परिणायम" नाम का एक संस्कृत कृति को लिखे हैं।  तिरुमलम्बा के अनुसार माँ (धर्ति) को उठाने के प्रयास आर्य धर्म के बारे में सोचनेवाले आर्य महिलायों का काम था। तिरुमलम्बा कन्नड़ एवं कन्नड़ राष्ट्र का प्रचोदन के लिए बहु कविताओं को रचाये। ख्यात कन्नड़ विमर्शकि सी. एन. मंगला इन कविताओं के बारे में बोलते हुए कहा है की कन्नड़ राष्ट्र को प्रचोदन करनेवाली कन्नड़ में लिखी गयी पहला कविताओं मैं है।
जिसना मैथ्यू

जिसना मैथ्यू (अंग्रेजी :Jisna Mathew) (जन्म ०७ जनवरी १९९९) एक भारतीय केरल से महिला स्प्रिंटर एथलीट है। जिसना ने नेशनल यूथ एथलेटिक्स चैम्पियनशिप में क़्वालीफाई किया और स्वर्ण पदक जीता था। जिसना मैथ्यू २०१६ में ब्राजील के रियो डि जेनेरियो में आयोजित किया गया ग्रीष्मकालीन ओलम्पिक सबसे छोटी उम्र में भाग लेने वाली इकलौती है।
मैराज अहमद ख़ान

मिराज अहमद खान भारतीय शूटर हैं। 2016 ग्रीष्मकालीन ओलम्पिक में इन्होंने भारत का प्रतिनिधित्व किया।
अनिल्डा थॉमस

अनिल्डा थॉमस (अंग्रेजी :Anilda Thomas) (जन्म ०६ मई १९९३) एक भारतीय महिला स्प्रिंटर है जो मुख्यतः ४०० मीटर इवेंट के लिए जाने जाते हैं। इन्होंने 2016 ग्रीष्मकालीन ओलम्पिक खेलों में क़्वालीफाई किया।
देबाश्री मजूमदार

देबाश्री मजूमदार (अंग्रेज़ी: Debashree Mazumdar) (जन्म ०६ अप्रैल १९९१) एक भारतीय महिला एथलीट है। इन्होंने ब्राजील के रियो डि जेनेरियो में आयोजित 2016 ग्रीष्मकालीन ओलम्पिक खेलों में हिस्सा लिया।
निर्मला श्योराण

निर्मला श्योराण (अंग्रेज़ी: Nirmala Sheoran) (जन्म १५ जुलाई १९९५) एक  भारतीय महिला स्प्रिंटर है जो मुख्यतः ४०० मीटर दौड़ के लिए जानी जाती है। इन्होंने 2016 में ब्राजील के रियो डि जेनेरियो में आयोजित 2016 ग्रीष्मकालीन ओलम्पिक खेलों में क़्वालीफाई किया।
मनप्रीत सिंह

मनप्रीत सिंह (जन्म: 3 मई 1985) एक भारतीय मुक्केबाज हैं। यह 82-91 किलोग्राम श्रेणी में हिस्सा लेते हैं। मनप्रीत को 2010 में हुए एशियाई खेलों में चाँदी का पदक मिला था। यह चीन के गुयांगझाऊ में हुआ था। 2010 में कोमनवैल्थ खेल में हार के बाद मनप्रीत ने अपना आत्मविश्वास खो दिया था और उन्हें एनआईएस पटियाला में इससे उबरने हेतु सहायता लेना पड़ा।
सपना पूनिया

सपना पूनिया (अंग्रेज़ी: Sapna Punia) (जन्म ०२ जनवरी १९८८) एक भारतीय महिला रेसवॉकर है जिनका जन्म राजस्थान के जयपुर ज़िले में हुआ था। इन्होंने 2016 ग्रीष्मकालीन ओलम्पिक में क़्वालीफाई किया जो कि ब्राजील रियो डि जेनेरियो में आयोजित किया गया। सपना पूनिया एथलीट होने के साथ ही राजस्थान पुलिस की उप-निरीक्षक भी है। Proper kitasar se bilong krte h
मंगलयान-2

मंगलयान 2 या मार्स ऑर्बिटर मिशन 2 भारत का मंगलयान के बाद मंगल ग्रह के लिए दूसरा मिशन है। भारतीय अंतरिक्ष अनुसंधान संगठन (इसरो) द्वारा मंगल ग्रह के लिए मिशन को 2024 में लांच किया जायेगा। यह मिशन अपने साथ ऑर्बिटर, लैंडर तथा रोवर ले के जाएगा। इसरो के मंगलयान की सफलता के बाद इसरो ने 28 अक्टूबर 2014 बैंगलोर में आयोजित इंजीनियर्स कॉन्क्लेव 2014 सम्मेलन में दूसरे मंगलयान मिशन घोषणा की। इसरो ने 2016-2017 तक जीएसएलवी मार्क 3 की पूरी तरह परिचालन की उम्मीद है। इसलिये इसरो ने मंगलयान-2 के लिए जीएसएलवी मार्क 3 को चुना है। जनवरी 2016 में, भारत की इसरो और फ्रान्स की सीनेस ने संयुक्त रूप से मंगलयान 2 के निर्माण के लिए 2020 तक के लिए आशय के एक पत्र पर हस्ताक्षर किए, हालाँकि 2018 तक फ्रान्स इस परियोजना से बाहर हो चुका था।
शिवा थापा

शिवा थापा (अंग्रेज़ी: Shiva Thapa) (असमीया : শিৱ থাপা) (जन्म ०८ दिसम्बर १९९३) एक भारतीय मुक्केबाज है जिनका जन्म असम गुवाहाटी में हुआ था। ये तेल और प्राकृतिक गैस में कार्य भी करते हैं। शिवा थापा ने 2012 ग्रीष्मकालीन ओलम्पिक में भी हिस्सा लिया था। ये भारत के सबसे जवान मुक्केबाज है जिन्होंने ओलम्पिक में क़्वालीफाई किया था।
दत्तू बबन भोकानल

दत्तू बबन भोकानल (अंग्रेजी :Dattu Baban Bhokanal) एक भारतीय पुरुष रोअर खिलाड़ी है जिन्होंने 2016 ग्रीष्मकालीन ओलम्पिक खेलों में क़्वालीफाई किया जो ब्राजील के रियो डि जेनेरियो में आयोजित किया गया।  ये भारत के अकेले रोअर खिलाड़ी है जिन्होंने 2016 ग्रीष्मकालीन ओलम्पिक खेलों में क़्वालीफाई किया। भोकानल का जन्म महाराष्ट्र के छोटे से गाँव तलेगांव में हुआ था। इनकी माता का नाम आशाबाई बबन भोकानल है। दत्तू खुद २०१२ से भारतीय सैनिक है।
ओलम्पिक में भारत

ओलंपिक Archived 2021-08-04 at the वेबैक मशीन (ओलम्पिक खेल) में भारत ने सर्वप्रथम 1900 में, एकमात्र खिलाड़ी नार्मन प्रिजार्ड (एंग्लो इण्डियन) के साथ भाग लिया, जिसने एथलेटिक्स में दो रजत पदक जीते 1920 के ग्रीष्मकालीन ओलम्पिक खेलों में देश ने पहली बार एक टीम भेजी और उसके बाद से हर ग्रीष्मकालीन खेलों में भाग लिया है। 1964 से शीतकालीन ओलम्पिक खेलों में भी भारत ने कई बार भाग लिया है। 2016 ग्रीष्मकालीन ओलम्पिक आरम्भ होने तक भारत के खाते में कुल 26 पदक थे, जो कि सभी ग्रीष्मकालीन खेलों में जीते गए, शीतकालीन खेलों में पदक जीतने में भारत को अभी तक सफलता नहीं मिली है। 1920 और 1980 तक एक लम्बे समय तक ओलम्पिक में भारतीय राष्ट्रीय हॉकी टीम का दबदबा बना रहा। इस बीच हुए हुए बारह खेलों में से भारत ने ग्यारह पदक जीते जिनमें 8 स्वर्ण पदक थे और 1928-1956 तक छह स्वर्ण पदक लगातार जीते थेा भारत 18-07-2021 तक ओलिम्पिक पदक तालिका मे 54वें पायदान पर है। भारत ने सन् 1900 के ओलम्पिक में अपना पहला एथलीट भेजा लेकिन 1920 तक किसी टीम प्रतिस्पर्धा में भाग नहीं लिया। 1920 ओलम्पिक से पहले सर दोराब टाटा और बॉम्बे के गवर्नर जॉर्ज लॉयड ने अन्तरराष्ट्रीय ओलम्पिक परिषद में भारत को प्रतिनिधित्व दिलाया। इसके पश्चात् भारत ने 1920 ओलम्पिक) में एक टीम भेजी जिसमें चार एथलीट, दो पहलवान और दो प्रबन्धक सोहराब भूत और ए॰एच॰ए॰ फयज़ी थे। इस प्रकार, प्रारम्भिक ओलम्पिक खेलों में भारत का प्रतिनिधित्व इस प्रकार था: 2012 के ग्रीष्मकालीन ओलंपिक में 83 सदस्यीय भारतीय दल ने कुल छह पदक जीतकर अब तक का सबसे अच्छा प्रदर्शन किया। 2016 के ग्रीष्मकालीन ओलम्पिक में 118 सदस्यीय टीम प्रतिस्पर्धा में शामिल है। इस सूची में ग्रीष्मकालीन ओलिंपिक खेलों में भारत के सभी प्रतिभागियों/प्रतियोगियों का एक तुलनात्मक संग्रह दिया गया है- शीतकालीन ओलम्पिक में भारत के प्रतियोगी:
मानवजीत सिंह सन्धू

मानवजीत सिंह सन्धू (अंग्रेजी :Manavjit Singh Sandhu) (पंजाबी :ਮਾਨਵਜੀਤ ਸਿਂਘ ਸਂਧੂ) (जन्म ०३ नवम्बर १९७६) एक भारतीय पंजाबी निशानेबाज है। जो विशेषतः ट्रेप शूटिंग के लिए जाने जाते हैं इन्हें २००६ में राजीव गांधी खेल रत्न भी दिया गया तथा १९९८ में अर्जुन पुरस्कार से नवाज़ा गया। सन्धू ने लॉरेंस स्कूल सनावर में शिक्षा ग्रहण की थी। ये पंजाब के फिरोज़पुर ज़िले के रत्ता खेड़ा गांव से निवास करते हैं इनके पिता का नाम गुरबीर सिंह है। इन्होंने २००६ में आईएसएसएफ वर्ल्ड शूटिंग चैम्पियनशिप में स्वर्ण पदक जीता था। साथ ही इन्होंने १९९८ और २००२ के एशियन खेलों में चार रजत पदक भी जीते थे। १९९८ के राष्ट्रमण्डल खेलों में भी इन्होंने स्वर्ण पदक जीता था और २००६ के खेलों में कांस्य पदक जीता। मानवजीत सिंह सन्धू ने 2016 ग्रीष्मकालीन ओलम्पिक खेलों में भी क़्वालीफाई किया। जो कि ब्राजील के रियो डि जेनेरियो में आयोजित किया गया।
चैन सिंह

चैन सिंह (अंग्रेज़ी: Chain Singh) (जन्म ५ अप्रैल १९८९) एक भारतीय निशानेबाज है। इन्होंने २०१४ के एशयाई खेलों में कांस्य पदक जीता था। इनके अलावा ये ६ स्वर्ण पदक भी जीत चुके है। चैन सिंह एक निशानेबाज होने के अलावा २००७ से भारतीय सेना में भी सैनिक है।
अचंत शरत कमल

अचंत शरत कमल (अंग्रेज़ी: Achanta Sharath Kamal) (तमिल: அச்சந்த சரத் கமல்) (जन्म १२ जुलाई १९८२) एक भारतीय प्रोफेशनल टेबल टेनिस के खिलाड़ी है जो तमिलनाडु के रहने वाले है।  २०१६ ग्रीष्मकालीन ओलम्पिक में उन्होंने भारत का प्रतिनिधित्व किया। उन्होंने मेलबर्न में आयोजित हुए 2006 राष्ट्रमण्डल खेलों की पुरुष एकल व टीम स्पर्धा में स्वर्ण पदक जीता। नई दिल्ली के 2010 राष्ट्रमण्डल खेलों में उन्होंने पुरुष युगल स्पर्धा में शुभाजीत साहा के साथ स्वर्ण तथा एकल स्पर्धा में कांस्य पदक जीता। उन्होंने गोल्ड कोस्ट में आयोजित हुए 2018 राष्ट्रमण्डल खेलों की टीम स्पर्धा में एंथोनी अमलराज, हरमीत देसाई, साथियान गणानाशेखरन तथा सनिल शेट्टी के साथ स्वर्ण, पुरुष युगल स्पर्धा में साथियान गणाशेखरन के साथ रजत तथा पुरुष एकल स्पर्धा में कांस्य पदक जीता।
ट्यूबलाइट

ट्यूबलाइट कबीर खान द्वारा निर्देशित एक भारतीय ड्रामा फिल्म है, जिसके निर्माता कबीर खान और सलमान खान हैं। सलमान खान तथा झू झू अभिनीत इस फिल्म की कहानी 1962 के भारत-चीन युद्ध के समय की है। सलमान खान ने एक भारतीय व्यक्ति की भूमिका निभाई है, जिसे चीन की एक लड़की से प्यार हो जाता है। लक्ष्मण सिंह बिष्ट (सलमान खान) एक भोला और अच्छा इंसान, परंतु मानसिक तौर से अयोग्य, 1962 चीन-भारतीय युद्ध के दौरान कुमाऊं रेजिमेंट में कार्यरत भाई भरत (सोहेल खान) की तलाश करने के लिए निकल पड़ता है। निर्देशक को कन्नड़ फिल्म टूबलाइट के निर्माताओं से एक ना आपत्ति प्रमाण पत्र प्राप्त हुआ। जुलाई 2016 में लद्दाख में फिल्माने का पहला कार्यक्रम शुरू हुआ। चीनी अभिनेत्री झू झू को अग्रणी भूमिका के लिए अंतिम रूप दिया गया था। उन्होंने 8 अगस्त 2016 को शूटिंग शुरू की। पहला कार्यक्रम एक महीने तक चले और अगस्त 2016 के मध्य में पूरा हुआ। फिल्म के संगीत की रचना प्रीतम ने की है।